Kamisool

'n Kamisool is 'n moulose onderkledingstuk vir vroue, gewoonlik die uitbreiding van die middellyf. Die kamisool word gewoonlik van satyn, nylon of katoen gemaak.

 Historiese definisie 
Histories verwys kamisool na baadjies van verskillende soorte, insluitend oorhemde (gedra onder 'n doublet of buustelyfie), vroue se négligées, en die moue van baadjies gedra deur mans.

 Moderne gebruik 
duimnael|'n Jong dame in 'n wit kamisool. Lycra het gelei tot nouerpassende bloese in die laat 2000's en 2010's.
In die moderne gebruik is 'n kamisool of cami 'n lospassende moulose damesstuk wat betrekking het op die boonste deel van die liggaam, maar korter is as 'n chemise. 'n Kamisool strek normaalweg tot by die middellyf, maar is soms geknip om die middellyf bloot te stel, of uitgebrei om die hele bekkenstreek te bedek. 'n Kamisool word van ligte materiaal vervaardig, algemeen is dit katoen-gebaseerde, soms satyn of sy, of rekbare materiaal soos lycra, nylon, of spandex.

'n Kamisool het gewoonlik dun "spaghettibande" en kan gedra word oor 'n bra of sonder een. Sedert 1989 kom 'n paar bloeseVSA patent 4798557, Lucretia M. Scott, "Camisole underwire bra garment", uitgereik 1989-01-17 met 'n ingeboude onderdraadbra of ander ondersteuning wat die behoefte na 'n bra uitskakel vir diegene wat verkies om nie een te dra nie. Sedert die vroeë-2000's word kamisole ook gebruik as bo-drag.

'n Verskeidenheid van moulose drag wat die draer se lyf kan vorm is van die kamisool afgelei, en bied medium beheer van die bors, heupe en/of die buik. So is die beheerkamisool die mees gemaklike vorm van onderklere, wat die bolyf van bo die bors tot op of onder die middellyf ondersteun. Hulle lyk soortgelyk aan styfpassende katoen- of syhemde, maar die bande is gewoonlik groter, die some langer, en die rekbare, blink stof bied 'n gladde tekstuur.

 Bronne 

 Barbier, Muriel & Boucher, Shazia (2003). The Story of Lingerie. Parkstone. ISBN 1-85995-804-4
 Saint-Laurent, Cecil (1986). The Great Book of Lingerie. Academy editions. ISBN 0-85670-901-8

 Verwysings 

Kamisool